Robin Hood
<s>Robin Hood je legendarni odmetnik junak niza engleskih balada, od kojih neke datiraju još od 14. vijeka.</s>

<s>Robin Hood zajedno sa svojim suborcima iz Sherwoodske šume pljačka i ubija predstavnike vlasti, a plijen daje sirotinji.</s><s>Njegov najčešći neprijatelj je nottinghamski šerif, lokalni predstavnik monarhije.</s><s>Iako se u najranijim baladama, njegove 
pustolovine zbivaju po južnom Yorkshiru a ne po Nottinghamshiru, a protivnici su mu pored ostalih i
bogati crkveni zemljoposjednici.</s>

<s>Robin brani slabe, žene, djecu i sirotinju, od tiranskih feudalaca i njihovih predstavnika.</s><s>Snažan motiv za njegov revolt protiv vlasti, proizašao je iz ljutnje običnog puka, nad zakonskom zabranom lova po šumama.</s>

<s>U ranim baladama ima puno okrutnosti, koja je bila neizbježna kao sastavni dio srednjovjekovnog života.</s>

<s>Historija nastanka</s>

<s>Unatoč brojnim pokušajima da se dokaže postojanje stvarnog historijskog Robina Hooda, to do danas nikom nije uspjelo.</s><s>Svi ti pokušaji se oslanjaju na srednjovjekovne legende, i to im je jedini dokaz o njegovom postojanju.</s>

<s>Danas rašireno vjerovanje da je živio u doba vladavine Richarda I nastalo je kao plod antikvara i pisca iz 18. vijeka - 
Williama Stukeleya.</s>

<s>Autentične balade o Robinu Hoodu su poetski izraz narodnih težnji po sjevernoj Engleskoj u turbulentno doba 
buna i seljačkog nezadovoljstva, koje je svoju kulminaciju imalo za Seljačkog ustanka - 1381.</s>

<s>Iako su brojne poznate balade o Robinu Hoodu nastale tek nakon srednjeg vijeka, jezgra je sigurno nastala u srednjem vijeku.</s><s>To su priče; Robin Hood i fratar, Robin Hood i Guy od Gisborna, Robin Hood i grnčar i Doživljaji Robina Hooda.</s>

<s>Tokom 16. vijeka i kasnije, bitan karakter legende o njemu je iskrivljen, jer tad Robin postaje propali plemić.</s><s>Pa se unatoč tome što se gomilaju priče o njegovim vratolomijama i uvode brojni novi likovi, među njima i lijepa Marian, njegova romantična ljubav, one ipak gube na vitalnosti i pjesničkoj vrijednosti, jer u njima više nema orginalnog impulsa - težnje za socijalnom pravdom.</s>

<s>Izvori</s>

<s>Vanjske veze</s>

<s>Robin Hood, na portalu Encyclopædia Britannica
 The Robin Hood Project, University of Rochester</s>

<s>Srednjovjekovne legende
Engleski folklor
Engleska književnost
Književni likovi
Filmski likovi
Likovi iz TV-serija
Animirani likovi
Stripovski likovi
Likovi iz videoigara
Fiktivno plemstvo
Fiktivni odmetnici
Fiktivni osvetnici</s>

